145. löggjafarþing 2015–2016.

Þingskjal 234 — 162. mál.

Svar

innanríkisráðherra við fyrirspurn frá Helga Hrafni Gunnarssyni

um kynferðisbrot á þjóðhátíð í Vestmannaeyjum 2015.

Fyrirspurnin hljóðar svo:

Hversu margar tilkynningar um kynferðisbrot annars vegar og kærur vegna kynferðis
brota hins vegar bárust lögregluyfirvöldum í tengslum við þjóðhátíð í Vestmannaeyjum 2015?

Í tilefni af fyrirspurninni óskaði ráðuneytið eftir umsögn embættis lögreglustjórans í Vest
mannaeyjum. Í umsögn embættisins, dags. 30. september 2015, kemur fram að til lögreglu
yfirvalda voru tilkynnt fimm kynferðisbrot sem áttu sér stað í umdæmi lögreglustjórans í Vestmannaeyjum á tímabilinu 30. júlí til 3. ágúst 2015. Í umsögninni er enn fremur eftirfar
andi listi yfir þau brot sem tilkynnt var um, hvenær þau áttu sér stað og hvar og hvenær þau voru kærð eða tilkynnt:

31. júlí:	Kynferðisbrot, nauðgun, misneyting, kært 6. ágúst hjá lögreglustjóranum á höfuðborgarsvæðinu.

1. ágúst:	Kynferðisbrot, nauðgun, tilkynnt 2. ágúst hjá lögreglustjóranum í Vestmanna
eyjum.

1. ágúst:	Kynferðisbrot, blygðunarsemi, kært 5. ágúst hjá lögreglustjóranum á Suður
landi.

1. ágúst:	Kynferðisbrot, kynferðisleg áreitni, kært 4. ágúst hjá lögreglustjóranum í Vest
mannaeyjum.

2. ágúst:	Kynferðisbrot, nauðgun, kært 2. ágúst hjá lögreglustjóranum í Vestmanna
eyjum.